
บทที่ 1
บทนำ
ความเป็นมา
ในอดีตที่ผ่านมาในชุมชนชนบทอีสานการที่ชายและหญิงจะไปมีความสัมพันธ์กับชาวต่างชาติจนกระทั่งเกิดการแต่งงานกันระหว่างคนอีสานและชาวต่างชาติเป็นเรื่องที่ยากมากเนื่องจากสภาพชุมชนในสังคมชนบทไม่เอื้ออำนวยต่อการพบปะกันของชายหญิงซึ่งแตกต่างจากปัจจุบันระบบการคมนาคมขนส่ง ความเจริญทางด้านเทคโนโลยี อุตสาหกรรมการบริการและการท่องเที่ยวทำให้ชายหญิงมีโอกาสพบปะกันเรียนรู้ภาษาขนบธรรมเนียม ประเพณี จนกระทั่งเกิดการแต่งงานกันในที่สุด ปัจจุบันการแต่งงานข้ามวัฒนธรรมจึงเป็นปรากฏการณ์ทางสังคมที่เกิดขึ้นจนเริ่มจะกลายเป็นค่านิยมของสังคมชนบทในปัจจุบัน ทั้งยังดำรงอยู่และพัฒนาการมากขึ้นไปถึงทุกกลุ่มคนทั้งเขตเมืองและชนบท ในปัจจุบันชุมชนชนบทในภาคอีสานหาได้น้อยมากในหมู่บ้านที่ปลอดจากการแต่งงานข้ามวัฒนธรรม ในสมัยโบราณชายและหญิงในสังคมอีสานได้รับการขัดเกลาให้เป็นผู้ที่มีคุณสมบัติเพียบพร้อมด้วยคุณสมบัติที่จะเป็นสามี/ภรรยาที่ดี ถ้าเป็นหญิงจะอยู่กับเหย้าเฝ้าเรือนทำงานบ้านดูแลทุกสิ่งทุกอย่างภายในบ้านดูแลสมาชิกในครอบครัว จึงมีคำสอนที่ว่า” เป็นผู้หญิงต้องมีเรือนสามน้ำสี่ ตีนผม ให้หล่ำเกลี้ยงตีนสิ่นให้หล่ำเพียง” ซึ่งหมายความว่าสตรีในสังคมอีสานต้องประพฤติปฏิบัติตัวดี มีความเรียบร้อยทั้งการแต่งกายและความเป็นอยู่ในครัวเรือน ถ้าเป็นชายก็ให้มีคุณลักษณะของชายขอให้เป็นชายแท้คือมีความขยันขันแข็ง อดทน สู้ชีวิตในการประกอบอาชีพการงานต่างๆ ็น	

การสอนให้บุตรหลานมีความขยันขันแข็งในการประกอบอาชีพความรับผิดชอบต่อตนเองและครอบครัวจนกระทั่งการต่อสู้ชีวิตของบุตรชายหญิงจึงเป็นการเลี้ยงดูบุตรชายหญิงให้เกิดความเชื่อมั่นมีความรับผิดชอบต่อตนเองครอบครัวชุมชนและสังคม จึงเป็นลักษณะพิเศษของการเลี้ยงดูบุตรและการขัดเกลาทางสังคมของสังคมอีสานเป็นการสอนบุตรหลานให้เรียนรู้เผชิญกับปัญหาต่างๆด้วยตนเองทั้งชายหญิง ไม่เลี้ยงดูบุตรหลานแบบอุปถัมภ์มากเกินไป ต่างเติมโตตามท้องไร่ท้องนาในท้องถิ่นซึมซับจิตวิญญาณแห่งการสู้ชีวิตอย่างเข้มแข็ง ปัจจุบันจึงเห็นหนุ่มสาวชาวอีสานบางคนในชุมชนที่ได้เรียนหนังสือจบภาคบังคับแต่สามารถไปขายแรงงานยังต่างถิ่นและต่างประเทศนำเงินมาสู่ประเทศปีละหลายล้านบาท โดยเฉพาะในชนบทพวกเขาได้เรียนรู้จากการหารายได้โดยการขายแรงงานในต่างประเทศเป็นส่วนมาก ลักษณะของหญิง หญิงที่ดีต้องประกอบด้วยลักษณะดังนี้.- หญิงที่ดีสมควรที่ผู้ชายจะเลือกเอาเป็นคู่ครองต้องมีลักษณะไม่เหมือนผู้ชาย แต่เพราะผู้หญิงนอกจากเป็นเมียแล้ว จะต้องเป็นแม่เรือนอีกด้วยจึงต้องเพิ่มลักษณะแม่เรือนเข้าอีก คือ ต้องรู้จักเรือน 3 น้ำ 4 เรือน 3 นั้น ได้แก่ 1.เรือนผม คือการรักษาความสะอาดของเรือนผมศรีษะไม่ยุ่งเหยิงสะอาด หมดจดไม่บกพร่องรูปร่างทรงผมให้สะอาดหมดจดตลอดจนอวัยวะทุกส่วนตั้งแต่งผมถึงเท้าให้เหมาะสมกับวัยเสมอ 2.เรือนไฟ การรักษาความสะอาดเตาไฟเรือนครัวที่เก็บรักษาเครื่องอุปโภคบริโภค ให้สะอาดรวมถึงความสามารถในการทำอาหารการกินให้อร่อย ถูกรสนิยมของสามีและครอบครัว 3. เรือนนอน ให้รักษาความสะอาดเรือนนอนบ้านที่อยู่อาศัยให้สะอาดสะอ้าน เรือนทั้งสามนี้ต้องรักษาให้สะอาด น้ำ 4 นั้น ได้แก่ 1.น้ำกินจัดให้มีน้ำกินที่สะอาดน้ำใช้ไม่ให้ขาดแอ่ง(ตุ่มน้ำ) 2.น้ำใช้ มีน้ำใช้ที่สะอาด 3.น้ำเต้าปูนมีการจัดแต่งขันหมากพูน้ำเต้าปูน 4.น้ำใจควรเป็นคนมีน้ำใจ เจรจาไพเราะมีการพูดจาไพเราะ อ่อนหวาน พูดแต่สิ่งที่ดีมีประโยชน์ มีกาลเทศะ ก็ควรมีน้ำใจมีความขยันขันแข็ง มีฝีมือในการทำงานทุกอย่าง ประณีตบรรจง ตลอดจนรู้จักซ่อมของเก่าให้ใช้ได้ดี หญิงใดสมบูรณ์ด้วยเรือนสามน้ำสี่ เป็นคนดีล้ำเลิศควรแท้แม่เฮือน (อภิศักดิ์  โสมอินทร์ :หน้า 57-58) น้ำเหล่านี้ต้องให้สะอาดและให้เต็มบริบูรณ์ ดังภาษิตว่า "หญิงใดสมบูรณ์ด้วยเฮือนสามน้ำสี่ เป็นหญิงดีเลิศล้ำสมควรแท้แม่เฮือน" ในความหมายของเรือน 3 นั้นคือ เรือนนอนให้สะอาดเรียบร้อย เรือนครัวรักษาเครื่องอุปโภค บริโภคให้สะอาด รวมถึงความสามารถในการทำอาหาร เรือนกาย ให้รู้จักรักษาเรือนร่าง ทรวดทรงให้สะอาดเรียบร้อย น้ำสี่ได้แก่ น้ำกิน น้ำใช้ น้ำดื่มน้ำใช้อย่าให้ขาดแอ่ง (ตุ่ม)น้ำใจ คือมีน้ำใจที่ดีต่อเพื่อนมนุษย์และสัตว์ น้ำคำมีการพูดจาไพเราะอ่อนหวานพูดแต่สิ่งที่ดีๆ น้ำมือ หมายถึง เป็นคนขยันขันแข็ง มีฝีมือในการทำงานทุกอย่างสวยงาม ประณีตบรรจง เป็นผู้หญิงอีสานถ้ามีคุณสมบัติ.- เหล่านี้ก็จะได้มีชายเข้ามาหมายปองเป็นคู่ครองสมกับเป็นแม่ศรีเรือน วิถีชีวิตของสตรีชาวอีสานจึงได้รับการขัดเกลาจากบรรพบุรุษ ให้การประพฤติตัวเรียบร้อยตลอดมา สตรีอีสานเมื่อแต่งงานแล้ว จึงมีความเข้มแข็งหนักเอาเบาสู้ ช่วยสามีประกอบอาชีพเลี้ยงครอบครัวโดยทำหน้าที่เป็น ภรรยาก็ต้องคอยดูแลสมาชิกในบ้าน ทำอาหาร ทอผ้าปลูกพืชผัก สวนครัว ทำปลาร้าปลาแดกไว้กินในครอบครัว สตรีอีสานดั้งเดิมจึงมีภูมิปัญญาที่หลากหลายในการเก็บและรักษาถนอมอาหาร ไม่ค่อยได้ออกไปทำงานต่างถิ่นเหมือนในปัจจุบันพวกเขาจึงใช้ชีวิตในครอบครัวเป็นแม่ศรีเรือนโดยไม่บกพร่องและสืบทอดกันมา การแต่งงานจึงอยู่ในกรอบประเพณีและวิถีชีวิตที่เป็นไปตามปกติของสังคมอีสาน การแต่งงานกับชายและหญิงชาวต่างชาติอาจมีน้อยมากและยังถูกมองด้านลบของชุมชนในสมัยก่อนจึงยังไม่ปรากฏให้เห็นมากมายในสังคมอีสานโบราณอย่างเป็นรูปธรรมเช่นปัจจุบัน วิถีชีวิตของหญิงชายได้เปลี่ยนไปชายหญิงชาวอีสานส่วนใหญ่จะมีความพยายามเป็นอย่างมากในการไปทำงานยังต่างถิ่นและเมืองใหญ่หรือต่างประเทศ ไม่ว่าจะเป็นการขายแรงงาน รับจ้างในสถานบริการต่างๆ และมีความกตัญญูต่อครอบครัวและชุมชน ในเทศกาลต่างๆที่เป็นวันหยุดยาวพวกเขาก็จะกลับมาเยี่ยมครอบครัวเสมอจนกระทั่งได้กลายเป็นวิถีชีวิตของชุมชนไปแล้วก็ได้  
วิถีการดำเนินชีวิตของชาย/หญิงอีสาน ได้พัฒนาการเรื่อยมาโดยยึดถือคติจากคำสอนในการดำเนินชีวิต ขณะเดียวกันสตรีอีสานก็พร้อมมีการพัฒนาการมากขึ้น แต่ก็ยังยึดหลักคำสอนและการขัดเกลาให้ผู้ชายผู้หญิงมีมีการแบ่งหน้าที่ที่ชัดเจนและมีกรอบแนวคิดเกี่ยวกับสตรีที่ยังเป็นช้างเท้าหลังอยู่  แต่ก็เริ่มปรากฏว่าสตรีในอีสานเริ่มได้พัฒนาการออกจากกรอบวิถีชีวิตเหล่านั้น สู่การทำงานนอกบ้านมากขึ้นในปัจจุบัน เช่นการออกจากบ้านไปสู่การศึกษาเรียนรู้มากขึ้น การใช้แรงงานทั้งภาคการเกษตรและอุตสาหกรรมมากขึ้น เช่นโรงงานทอผ้า การให้บริการทางสังคมต่างๆ เช่นร้านอาหาร โรงแรม เป็นต้น โดยที่สตรีในสังคมอีสานเริ่มไปทำงานยังต่างถิ่นหรือเมืองใหญ่มากขึ้น บางส่วนก็ได้รับการศึกษาต่อ บางส่วนก็ไปรับจ้างทำงานตามโรงงานต่างๆในเมืองใหญ่ และปัจจุบันมีชาย/หญิงชาวอีสานจำนวนมากที่ทำงานด้านการบริการต่างๆ และในปัจจุบันนิยมเดินทางไปทำงานยังต่างประเทศก็มากขึ้นทั้งแถบเอเชีย ยุโรปและตะวันออกกลาง จะเห็นได้ว่าชาย/สตรีในสังคมอีสานมีการเปลี่ยนแปลงและมีความเท่าเทียมกันมากขึ้น มีการเรียนรู้และพัฒนาตนเองอย่างไม่หยุดยั้ง ค่านิยมในการอยู่เหย้าเฝ้าเรือนของสตรีเริ่มหมดไป ความคิดค่านิยมที่มีความเท่าเทียมกันกับชายเมื่อได้รับการกระตุ้นมากขึ้น สตรีอีสานในปัจจุบันจึงมีบทบาทในการแสดงออกต่อบทบาททางเศรษฐกิจ สังคม การเมือง การศึกษา วัฒนธรรมและการสาธารณสุขอย่างเท่าเทียมกันจึงมีมากขึ้น ความสนใจในการแต่งงานแบบคลุมถุงชนของครอบครัวในชุมชนชนบท เริ่มหมดไป ชาย/หญิงชาวอีสานปัจจุบันมีอิสระมากขึ้นที่จะเลือกตัดสินใจในคู่ครองของตนเอง ไม่ว่าจะเป็นชายหญิง/หญิงในชนบท หรือในสังคมเมือง การประกอบการงาน ความประพฤติ หรือการสมรสของชาย/หญิงชาวอีสานปัจจุบันจึงไม่อยู่ในกรอบของจารีตนิยมอีกต่อไป อาจจะเป็นเพราะว่าชาย/หญิงชาวอีสานบางส่วนได้รับการศึกษามากขึ้น มีการเรียนรู้ การติดต่อกับสังคมภายนอกชุมชนวิถีการดำเนินชีวิตในสังคมปัจจุบันมีการเปลี่ยนแปลงไปอย่างรวดเร็ว จนกระทั่งในปัจจุบันปรากฏการณ์ในการแต่งงานข้ามชาติของสตรีอีสานที่เรียกกันว่า “เมียฝรั่ง”จึงมีมากขึ้นอย่างเห็นได้ชัดเจนในปัจจุบัน ส่วนการแต่งงานของชายกับหญิงชาวต่างชาติในกลุ่มประเทศตะวันตกยังไม่ปรากฏแต่จะมีบางส่วนที่แต่งงานกันระหว่างชายไทยและชายชาวตะวันตกแต่จะมีมากในกลุ่มที่แต่งงานข้ามวัฒนธรรมกับชาวเอเชียตะวันออกเฉียงใต้ได้แก่ ลาว กัมพูชา เป็นต้น
ปรากฏการณ์การมีความสัมพันธ์กับชายชาวต่างชาติและการแต่งงานข้ามวัฒนธรรมของหญิงชาวอีสาน จนได้รับการขนานนามว่า“เมียฝรั่ง” ได้มีพัฒนาการมาตั้งแต่เหตุการณ์ในสงครามเวียดนามในปี พ.ศ. 2502 – 2513 เป็นช่วงที่ทหารอเมริกันได้เข้ามาประจำอยู่ในฐานทัพและกองบินต่างๆ ในประเทศไทยได้จ้างเหมาสตรีไทยมาอยู่กินเป็นประจำที่เรียกว่า“เมียเช่า” บ้างเป็นโสเภณีบ้าง ซึ่งคนในสมัยนั้นจะเกิดความรู้สึกที่รับไม่ได้กับพฤติกรรมดังกล่าว และสังคมทั่วไปไม่ให้การยอมรับเลย(ศิริรัตน์ แอดสกุล. 2548 : เว็บไซด์) แต่ปัจจุบันสังคมไทยได้เปลี่ยนแปลงอย่างมากมาย โดยเฉพาะเรื่องดังกล่าวหญิงไทยที่อาศัยอยู่ในชนบทหลายแห่งในภาคตะวันออกเฉียงเหนือของประเทศไทย นิยมแต่งงานกับชาวต่างชาติมากขึ้น เนื่องจากมีฐานะทางเศรษฐกิจที่ดีขึ้น มีเงินมีทองอุดหนุนจุนเจือครอบครัวที่อยู่ชนบท คิดว่าการแต่งงานอยู่กินกับชายชาวต่างชาติแล้วจะทาให้มีบ้านหลังใหญ่ ๆ มีรถยนต์สวยๆ ขับ รวมถึงการมีชีวิตความเป็นอยู่ที่ดีขึ้นเพื่อยืนยันค่านิยมของสตรีชนบทอีสานดังกล่าว ข้อมูลเชิงประจักษ์จากรายงานการวิจัยเรื่องชีวิตหญิงไทยในต่างแดน ของสานักพัฒนาเศรษฐกิจและสังคมภาคตะวันออกเฉียงเหนือ สภาพัฒนาการเศรษฐกิจและสังคมแห่งชาติ2547 พบว่า สตรีอีสานแต่งงานกับชาวต่างชาติจากปี 2546 – 2547 มีจานวน 15,284 คน และส่งรายได้กลับมาให้ครอบครัวในประเทศไทย เฉลี่ยเดือนละ 122 ล้านบาท ชาวต่างชาติที่มาแต่งงานกับผู้หญิงไทยมากเป็นอันดับหนึ่ง คือ ประเทศเยอรมนี รองลงมาคือ ประเทศสวิตเซอร์แลนด์ และอังกฤษ ตามลำดับ นอกจากนั้นยังมีข้อมูลสถิติจากด่านตรวจคนเข้าเมืองจังหวัดหนองคาย ระบุว่า ในปี 2547 ชาวต่างชาติจำนวนมากเดินทางออกไปประเทศลาว เพื่อต่อวีซ่ามีจานวน 1,127,580 คน แบ่งเป็นชาวลาว 80 % ชาวตะวันตกประมาณ 20% ขณะที่มีผู้เดินทางออกจากประเทศไทย 1,144,119 คน ข้อมูลดังกล่าวสะท้อนให้เห็นถึงจำนวนชาวต่างชาติที่เข้ามาอยู่ในภาคตะวันออกเฉียงเหนือ และส่วนหนึ่งมีครอบครัวหรือมีภรรยาเป็นคนไทย (วิโรจน์  พิพัฒน์ชัยศิริ. 2548: เว็บไซต์) (สุนันท์ สีพายและสมประสงค์ เสนารัตน์. : 2551 )  
ในสมัยก่อนการที่หญิงชายต่างเชื้อชาติ ศาสนา หรือต่างถิ่นต่างแดนจะมาพบรักและแต่งงานกันมิใช่เป็นเรื่องง่าย เพราะนอกจากปัญหาระยะทางที่ห่างไกลแล้ว ยังมีอุปสรรคในเรื่องวัฒนธรรมที่แตกต่างกันอีกด้วย แต่ปัจจุบันด้วยความก้าวหน้าทางเทคโนโลยี และการพัฒนาทางคมนาคมที่ทันสมัยได้ทำให้โลกกลายเป็นหมู่บ้านเดียวกัน ดังนั้น การแต่งงานข้ามชาติ ต่างศาสนาจึงมิใช่เรื่องแปลกอีกต่อไป แต่กลับทวีจำนวนมากขึ้นด้วยซ้ำ อย่างไรก็ดี การที่หญิงสาวชายหนุ่มเลือกคู่ครองเป็นชาวต่างชาติต่างภาษาจะเกิดขึ้นเพราะความรักหรือสาเหตุอื่นใด โดยเฉพาะหญิงไทยในชนบทที่สมัยหนึ่ง หากใครแต่งงานกับชาวต่างชาติมักเป็นที่ดูถูกดูแคลน แต่มายุคนี้กลับเป็นที่ยอมรับมากขึ้น เพราะเหตุใด (บัวพันธ์ พรหมพักพิง : 2548)
สถานการณ์ด้านด้านการแต่งงานกับชาวต่างชาติของสตรีอีสาน พบว่า สถานการณ์ปัจจุบันในโลกยุคปัจจุบันที่ไร้ขอบเขตในการติดต่อสื่อสารทั้งนี้เนื่องจากการได้รับอิทธิพลของกระแสโลกาภิวัฒน์ และยังส่งผลกับวิถีชีวิตของผู้หญิงไทยในด้านการแต่งงาน โดยเฉพาะการแต่งงานกับชาวต่างชาติที่เป็นชาวตะวันตก จากข้อมูลการสำรวจของ เดชา วาณิชวโรฒม์ (2547) พบว่าผู้หญิงอีสานที่สมรสกับชาวต่างชาติ ในลักษณะสามีภรรยา โดยจังหวัดที่หญิงไทยมีสามีเป็นชาวฝรั่ง ซึ่งเรียงลำดับจากมากที่สุดไปหาน้อยที่สุด ลำดับที่หนึ่งคือ จังหวัดขอนแก่น มีจำนวน 2,435 คู่ คิดเป็น 15.90 % รองลงมา คือ จังหวัดอุดรธานี มีจำนวน 2,228 คู่ คิดเป็น 14.60 % อันดับที่สาม คือ จังหวัดหนองคาย มีจำนวน 1,441คู่ คิดเป็น 9.4 % อันดับที่ 4 ได้แก่ จังหวัดมหาสารคาม มีจำนวน 1,205 คู่ คิดเป็น 7.9% อันดับที่ห้าได้แก่ จังหวัดชัยภูมิ มีจำนวน 1,112 คู่ คิดเป็น 7.3% อันดับที่หกได้แก่ จังหวัดศรีสะเกษ  มีจำนวน 1,057 คู่ คิดเป็น 6.9% อันดับที่เจ็ด ได้แก่ จังหวัดสกลนคร มีจำนวน 992 คู่ คิดเป็น 6.5% อันดับที่แปดไดแก่ จังหวัดสุรินทร์ มีจำนวน 985 คู่ คิดเป็น 6.4% อันดับที่เก้าได้แก่ จังหวัดบุรีรัมย์ มีจำนวน 818 คู่ คิดเป็น 5.4% และอันดับสุดท้ายได้แก่ จังหวัดเลย มีจำนวน 542 คู่ คิดเป็น 3.5% ขาดเพียงข้อมูลจังหวัดนครราชสีมา กาฬสินธุ์ ร้อยเอ็ดและอำนาจเจริญ นอกจากนี้ยังพบวิธีการติดต่อ ผู้หญิงอีสานกับชาวต่างชาติจากจานวน 219 คนที่แต่งงานกับสามีฝรั่งนั้นจำนวนร้อยละ 54 พบกับสามีฝรั่งในที่ทางาน โดยเฉพาะที่เป็นสถานบริการ รองลงมาหญิงไทยพบกับสามีฝรั่งผ่านการแนะนำของญาติพี่น้องและเพื่อนฝูง (20%) พบกันโดยส่วนตัวในระหว่างการท่องเที่ยว (20%) และใช้บริการบริษัทจัดหาคู่ทางอินเตอร์เน็ต นอกจากนี้จากการบอกเล่าของ อุษา เลิศศรีสันทัด (2547) ผู้ประสานงานมูลนิธิ กล่าวว่า มีรูปแบบการพบกันของผู้หญิงไทยกับชาวต่างชาติ ดังนี้ รู้จักกันผ่านเพื่อน รู้จักกันผ่านทางงานต่างๆ ที่ทำงาน รู้จักกันผ่านแม่สื่ออย่างบริษัทจัดหาคู่ อินเทอร์เน็ต และรู้จักเพราะหญิงไทยทำงานในสถานบริการ โดยในรูปแบบการติดต่อของผู้หญิงไทยกับชาวต่างชาติ อุษา เลิศศรีสันทัด ให้ข้อมูลที่สอดคล้องกับงานวิจัยของ            รัตนา บุญมัธยะ (2548) ที่พบว่า หมู่บ้านหนึ่งในจังหวัดร้อยเอ็ด มีผู้หญิงไทยมีการแต่งงานกับชาวต่างชาติ มากถึง 1 ใน 3 จากทั้งหมด 330 คน ซึ่งมีวิธีรู้จักกับชาวต่างชาติ ด้วยการได้รับคำแนะนำจากผู้ที่มีสามีชาวต่างชาติหรือเครือข่าย และยังพบอีกว่า การแต่งงานกับชาวต่างชาตินั้นไม่ใช่เพราะความต้องการฐานะทางเศรษฐกิจแต่เพียงอย่างเดียว แต่ยังรวมถึงการที่ชาวตะวันตกไม่ยึดติดกับอดีตและพรหมจรรย์ของผู้หญิง ให้เกียรติผู้หญิง และมีความรับผิดชอบสูงกว่าผู้ชายไทย นอกจากนั้นยังมีหญิงไทยบางส่วนที่ประทับใจต้องการแต่งงานกับชาวต่างชาติ เพราะเห็นเพื่อนบ้านแต่งงานไปแล้วมีความสุข (เดชา สาณิชวโรฒน์. 2547) แต่อุปสรรคสำคัญในช่วงแรกของหญิงไทยที่แต่งงานกับชาวต่างชาติ คือ เรื่องภาษา บางคู่ต้องสื่อสารกันโดยใช้ภาษาใบ้และวาดรูปประกอบ ซึ่งภายหลังสามีฝรั่งจะส่งภรรยาไปเรียนภาษา ทำให้ผู้หญิงเหล่านี้พูดภาษาอังกฤษได้ดีขึ้น(สุนันท์ สีพายและสมประสงค์ เสนารัตน์.วิถีชีวิตของหญิงชนบทอีสานที่แต่งงานกับชาวต่างชาติ.รายงานการวิจัย.2551)  
จังหวัดอุบลราชธานี  มีสถานที่ตั้งอยู่ทางภูมิศาสตร์ อยู่สุดชายแดนภาคตะวันออกของภาคตะวันออกเฉียงเหนือตอนล่างของประเทศไทย มีพรมแดนติดต่อกับประเทศเพื่อนบ้านเป็นระยะทาง 428 กิโลเมตร โดยมีเขตติดต่อกับประเทศลาวระยะทาง 361 กิโลเมตร โดยมีด่านผ่านแดนที่สำคัญคือ ด่านชายแดนช่องเม็ก ซึ่งราษฎรทั้งสองประเทศไปมาหาสู่กันได้ โดยไม่ต้องข้ามแม่น้ำโขง และยังมีการผ่านแดนทางเขมราฐ (ติดต่อ กับแขวงสาละวันและแขวงจำปาสัก ) และมีพื้นที่ 10,069  ล้านไร่ มีขนาดใหญ่เป็นอันดับสองของ ภาคและเป็นอันดับสามของประเทศ มีประชากร 1,805,774 คน   ประชากรวัยแรงงาน 1,217,971 คน ประชากรส่วนใหญ่อาศัยอยู่ในเขตชนบทและประกอบอาชีพเกษตรกรรมเป็นหลัก พอหมดฤดูเก็บเกี่ยวจะอพยพแรงงานไปทำงานในเมืองใหญ่ๆ และกรุงเทพมหานคร สถานการณ์ของจังหวัดอุบลราชธานี จากการสำรวจข้อมูลเบื้องต้นในเดือนกันยายน 2554 สำนักงานพัฒนาสังคมและความมั่นคงของมนุษย์จังหวัดอุบลราชธานีเป็นหน่วยงานสังกัดสำนักงานปลัดกระทรวงการพัฒนาสังคมและความมั่นคงของมนุษย์ ซึ่งกระทรวงการพัฒนาสังคมและความมั่นคงของมนุษย์ มีประเด็นยุทธศาสตร์ (Strategies Issue)
1. การพัฒนาสวัสดิการสังคมและสร้างความมั่นคงในการดำรงชีวิต
1.1 กลุ่มเป้าหมายมีโอกาสเข้าถึงการคุ้มครองและสวัสดิการอย่างทั่วถึงในทุกพื้นที่
2.  ส่งเสริมการขับเคลื่อนการพัฒนาป้องกันและการแก้ไขปัญหาทางสังคม
2.1 ประชาชนทุกกลุ่มเป้าหมายได้รับการคุ้มครองและป้องกันปัญหาทางสังคม
2.2 ประชาชนกลุ่มเป้าหมายได้รับการพัฒนาคุณภาพชีวิต
ที่เป็นตัวแทนหน่วยงานในระดับกระทรวงในส่วนภูมิภาคมีบทบาทหน้าที่เกี่ยวกับการพัฒนาสังคมและความมั่นคงในชีวิต สถาบันครอบครัวและชุมชน โดยมีภารกิจดังนี้.-
1. ศึกษาวิเคราะห์และรายงานสถานการณ์ทางสังคมและเศรษฐกิจ   เพื่อกำหนดนโยบายในระดับจังหวัด รวมทั้งเสนอแนะแนวทางแก้ไข                                                                                                                                  
2. ประสานและจัดทำแผนงาน โครงการและกิจกรรม ด้านการพัฒนาสังคมและความมั่นคงของมนุษย์ของจังหวัด ให้เป็นไปตามแนวนโยบายของกระทรวงการพัฒนาสังคมและความมั่นคงของมนุษย์                          		      
3.  ส่งเสริมและประสานการดำเนินงาน  การจัดกิจกรรมต่างๆ ตามภารกิจและเป้าหมายของหน่วยงานในกระทรวงการพัฒนาสังคมและความมั่นคงของมนุษย์                                                                                        
4.  ส่งเสริมสนับสนุน และประสานการดำเนินงานกับองค์กรเครือข่ายในจังหวัดทั้งภาครัฐและเอกชน                 
5.  ส่งเสริม ประสานงานและดำเนินการช่วยเหลือผู้ประสบปัญหาทางสังคม รวมทั้งส่งต่อให้หน่วยงานอื่นที่เกี่ยวข้องทั้งภาครัฐและเอกชนที่มีอำนาจหน้าที่ในการจัดสวัสดิการสังคมตามกฎหมาย    
6. เป็นศูนย์ข้อมูลด้านการพัฒนาสังคมและความมั่นคงของมนุษย์ในระดับจังหวัด                                     ความมั่นคงของมนุษย์ รวมทั้งความก้าวหน้าทางวิชาการและผลการปฏิบัติงาน ของกระทรวงพัฒนาสังคมและความมั่นคงของมนุษย์                                                                                                                                           
7. ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
จากภารกิจดังกล่าว ได้สำรวจข้อมูลเบื้องต้นเกี่ยวกับสถานการณ์ด้านการแต่งงานข้ามวัฒนธรรมของสตรีชาวอีสานในจังหวัดอุบลราชธานี ระหว่างเดือนกันยายน 2554 เพื่อเป็นข้อมูลเกี่ยวกับด้านสตรีที่แต่งงานข้ามวัฒนธรรมว่าเกิดจากสาเหตุอะไรบ้าง ผลกระทบเป็นอย่างไรบ้างซึ่งอาจมีด้านดีและไม่ดี ซึ่งจะนำมาเป็นข้อมูลขั้นพื้นฐานของการวิเคราะห์สถานการณ์ด้านสตรีที่มีหลากหลายมิติอันอาจจะนำไปสู่แนวทางการป้องกันและแก้ไขปัญหาด้านการค้ามนุษย์ในระยะยาวและแนวทางในการคุ้มครองสวัสดิภาพและหลักประกันในชีวิตของสตรีที่แต่งงานข้ามชาติดังกล่าวได้ในหลากหลายมิติโดยไม่กระทบต่อสิทธิ์เสรีภาพและความเป็นมนุษย์ตามหลักสิทธิ์มนุษยชน โดยขณะนี้ได้รับการรายงานจากอำเภอต่างๆ แล้ว จำนวน 10  อำเภอยังเหลือ 15 อำเภอที่ยังไม่รายงานข้อมูลสตรีที่แต่งงานกับชาวต่างชาติ ขณะมีข้อมูลจาการรายงาน จำนวน 10 อำเภอพบว่า.- การแต่งงานกับชาติต่างชาติของหญิงในจังหวัดอุบลราชธานี มีทั้งหมด จำนวน 436คู่ แยกตามอำเภอต่างๆดังนี้ 1.อำเภอเมืออุบลราชธานี จำนวน 18 คู่ อำเภอเขมราฐ จำนวน 7 คู่ อำเภอกุดข้าวปุ้น จำนวน 32 คู่ อำเภอสว่างวีรวงศ์ 14 คู่ อำเภอเดชอุดมจำนวน 71 คู่ อำเภอตระการพืชผล จำนวน 155 คู่ อำเภอสำโรง จำนวน 20 คู่ อำเภอดอนมดแดง จำนวน 12 คู่ อำเภอนาเยีย 16 คู่ และอำเภอพิบูลมังสาหาร จำนวน 91 คู่ รวม 436 คู่ ยังเหลืออีก 15 อำเภอยังไม่รายงานคาดว่าจะมีอีกเป็นจำนวนหลายคู่ สถานการณ์ดังกล่าวสะท้อนให้เห็นการแต่งงานของหญิงอีสานเริ่มปรากฏให้เห็นเป็นรูปธรรมที่จัดเจนมาก ซึ่งปัจจุบันหญิงอีสานได้สละภาพพจน์ของการอยู่กับเหย้าเฝ้าเรือนเป็นแม่บ้านอย่างเดียวไม่เพียงพอแล้วต้องออกจากบ้านทำงานเคียงบ่าเคียงไหล่กับผู้ชายอย่างเท่าเทียมกันออกหางานทำยังต่างถิ่นและเมืองใหญ่ทั้งการขายแรงงานและการให้บริการตามสถานที่ต่างๆที่ทำให้เกิดการมีรายได้เลี้ยงครอบครัวสถานการณ์เช่นนี้จึงมีโอกาสทางสังคมสูงที่กลุ่มผู้หญิงอีสานมีโอกาสได้พบกับชาวต่างชาติจากการแนะนำชักจูงจากญาติหรือเพื่อนฝูงให้รู้จักกันต่อๆไป การเรียนรู้ด้วยตนเองจาก การพบปะกันทำให้เกิดการเรียนรู้กับนิสัยใจคอชาวต่างชาตินำไปสู่การแต่งงานกับชาวต่างชาติในที่สุด ดังที่.- บัวพันธ์ พรหมพักพิง: ได้สรุปผลวิจัยในประเด็นหนึ่งที่ว่า เส้นทางการเข้าสู่การแต่งงานข้ามชาติมีหลายเส้นทาง ได้แก่การพบรักด้วยการนำพาของโชคชะตา การติดต่อผ่านเครือข่าย การไปทำงานต่างประเทศ การแสวงหาตามแหล่งท่องเที่ยว และการติดต่อผ่านเอเย่นต์ การแต่งงานกับชาวตะวันออก ส่วนใหญ่เกิดจากการพบรักด้วยการนำพาของโชคชะตา ส่วนการแต่งงานกับชาวตะวันตกส่วนใหญ่เป็นความตั้งใจที่จะแสวงหาสามี และมีการใช้ช่องทางหลายช่องทาง การวิจัยพบว่าหญิงที่เข้าสู่การแต่งงานแม้ว่าจะมีสภาพในการดำรงชีวิตที่ลำบาก แต่ก็ไม่ใช่กลุ่มคนที่จนที่สุดของชุมชน ภายหลังจาการเข้าสู่การแต่งงาน ได้เกิดการเปลี่ยนแปลงทรัพยากรของครัวเรือน โดยเฉพาะทรัพยากรทางวัตถุ และการเปลี่ยนสถานภาพทางสังคมและวัฒนธรรมอย่างเห็นได้ชัด กลุ่มผู้หญิงที่แต่งงานกับชาวตะวันออก มีการช่วยเหลืองานส่วนรวมของชุมชน และการลงทุนปรับปรุงหรือสร้างบ้านใหม่ มากกว่าหญิงที่แต่งงานกับชาวตะวันตก การแต่งงานกับชาวต่างชาติ เป็นเรื่องที่ชุมชนให้การยอมรับและมิได้มีการกีดกัน หรือมีทัศนะในทางลบต่อการแต่งงาน และผู้หญิงที่แต่งงานกับชาวต่างชาติ ชุมชนไม่ค่อยพอใจกับการประพฤติตัวในบางด้าน อย่างเช่นการแต่งกายหรือการเล่นการพนันของหญิงที่แต่งงานกับชาวตะวันตก กลุ่มผู้หญิงที่แต่งงานกับชาวตะวันตก ให้คุณค่าในเรื่องสิทธิและเสรีภาพของปัจเจก มากกว่ากลุ่มผู้หญิงที่แต่งงานกับชาวตะวันออก ทั้งกลุ่มที่แต่งงานกับชาวตะวันตกและชาวตะวันออก ต่างก็ยังดำรงความสัมพันธ์กับครัวเรือนและชุมชนอย่างดีต่อไป และในบางด้านพบว่า ความสัมพันธ์มีมากขึ้น (บัวพันธ์ พรหมพักพิง. 2548 บทคัดย่อ )
ภารกิจและบทบาทสำคัญต่อการส่งเสริมสิทธ์สตรีและการคุ้มครองสิทธิ จนกระทั่งเกิดมีหน่วยงานด้านกิจการสตรีและสถาบันครอบครัวโดยสำนักส่งเสริมความเสมอภาคหญิงชาย เพื่อส่งเสริมและพัฒนาสตรี และความหลากหลายทางเพศให้เกิดการพัฒนาศักยภาพสูงสุดต่อการพัฒนาและเกิดความมั่นคงของของมนุษย์ในทุกด้าน 
สถานการณ์ด้านสตรีที่กล่าวมาข้างต้นดังกล่าว แม้ว่าจะเป็นข้อมูลเบื้องต้น แต่จากการติดตามและการประสานงานด้านการค้ามนุษย์ในจังหวัดอุบลราชธานี มีความสลับซับซ้อนมากยิ่งขึ้น การค้ามนุษย์จากการศึกษาวิจัย มักจะแอบแฝงมาในหลากหลายรูปแบบ ภารกิจของสำนักงานพัฒนาสังคมและความมั่นคงของมนุษย์จังหวัดอุบลราชธานี ก็มิได้เพิกเฉยต่อสถานการณ์ด้านต่างๆทั้งด้านสตรี หรือด้านการค้ามนุษย์ หรือด้านอื่นๆที่เกิดขึ้น โครงการวิจัยดังกล่าวจึงเกิดขึ้นจากการศึกษาสำรวจเบื้องต้นและปรากฏการณ์ทางสังคมด้านการแต่งงานของสตรีที่แต่งงานข้ามวัฒนธรรมอันเป็นประเด็นหนึ่งที่มีผลต่อครอบครัว ชุมชน สังคม วัฒนธรรม ดังกล่าว จึงเป็นที่น่าสนใจศึกษาปรากฏการณ์ที่เกิดขึ้นของสตรีชาวอีสานในชนบทของจังหวัดอุบลราชธานี
คำถามของการวิจัยจึงเป็นที่น่าติดตามศึกษาก็คือการแต่งงานข้ามวัฒนธรรมเหล่านั้น ลักษณะและสาเหตุ การแต่งงานของพวกเขามีลักษณะการแต่งงานเป็นอย่างไรอย่างไรมาจากอะไร ผลกระทบที่มีต่อวิถีการดำเนินชีวิตของบุคคลเหล่านี้ โดยการแต่งงานกับชาวต่างชาติของผู้หญิง/ชายอีสานมันเข้ามาเป็นส่วนหนึ่งในวิถีชีวิตที่เป็นทางเลือกที่เปิดกว้างในสังคมปัจจุบันที่พวกเขาจะเรียนรู้มันและตัดสินใจด้วยตัวของพวกเขาเอง และทัศนคติของครอบครัวและสังคมคิดอย่างไรตลอดจนวิถีการดำเนินชีวิตที่เปลี่ยนแปลงไปอย่างไรแนวทางให้การคุ้มครองและหลักประกันของสตรีอีสานที่แต่งงานกับชาวต่างชาติในจังหวัดอุบลราชธานี จึงเป็นเรื่องราวที่น่าสนใจในการศึกษาปรากฏการณ์จากผลของการเปลี่ยนแปลงทางสังคมและวัฒนธรรมต่อการแต่งงานข้ามวัฒนธรรมของชาย/หญิงอีสานชาวจังหวัดอุบลราชธานีเหล่านี้ต่อการค้นหาคำตอบในคำถามการวิจัยที่ว่า “ ผลกระทบจากการแต่งงานข้ามวัฒนธรรมในวิถีชีวิตของชาย/หญิงชาวอีสานในจังหวัดอุบลราชธานี ครั้งนี้เป็นอย่างไรบ้าง.-็นต้องมีการจัดการแก้ไขปัญหาอย่างเป็นระบบโดยเร่งด่วน  ( สำนักงานป้องกันและแก้ไขปัญหาการค้าหญิงและเด็ก  กรมพัฒน
วัตถุประสงค์ของโครงการวิจัย (The purpose of the research project)
1. เพื่อศึกษาลักษณะและสาเหตุของการแต่งงานข้ามวัฒนธรรมของชาวอีสาน กรณีศึกษาจังหวัดอุบลราชธานี 
2. เพื่อศึกษาผลกระทบต่อวิถีชีวิตที่เปลี่ยนแปลงไปของชาวอีสานทั้งด้านตนเอง ครอบครัว ชุมชน สังคม กรณีศึกษาจังหวัดอุบลราชธานี 
3. เพื่อศึกษาสภาพปัญหาและอุปสรรคทั้งก่อนและหลังของการแต่งงานข้ามชาติของชาวอีสาน และแนวทางแก้ไขปัญหาอันเกิดจากการแต่งงานกับชาวต่างชาติในจังหวัดอุบลราชธานี               
ความสำคัญของการวิจัย (The importance of research )
1. ทำให้ทราบลักษณะและสาเหตุของการแต่งงานข้ามวัฒนธรรมของชาวอีสาน กรณีศึกษาจังหวัดอุบลราชธานี 
2. ทำให้ทราบผลกระทบต่อวิถีชีวิตที่เปลี่ยนแปลงไปของชาวอีสานทั้งด้านตนเองครอบครัว ชุมชน สังคม กรณีศึกษาจังหวัดอุบลราชธานี 
3. ทำให้ทราบ สภาพปัญหาและอุปสรรคทั้งก่อนและหลังของการแต่งงานข้ามชาติของชาวอีสาน และแนวทางแก้ไขปัญหาอันเกิดจากการแต่งงานกับชาวต่างชาติในจังหวัดอุบลราชธานี   
คำถามของการวิจัย(The research question)
1. สภาพและวิถีชีวิตเกี่ยวกับการแต่งงานข้ามวัฒนธรรม ลักษณะและสาเหตุของการแต่งงานข้ามวัฒนธรรมเป็นอย่างไรบ้าง
2. ผลกระทบต่อวิถีชีวิตที่เปลี่ยนแปลงไปของชาวอีสานทั้งด้านตนเองครอบครัว ชุมชน สังคม กรณีศึกษาจังหวัดอุบลราชธานี 
3. สภาพปัญหาและอุปสรรคทั้งก่อนและหลังของการแต่งงานข้ามชาติของชาวอีสานและแนวทางการปรับตัวในการอยู่ร่วมกันของแต่งงานกับชาวต่างชาติในจังหวัดอุบลราชธานี
ขอบเขตของโครงการวิจัย (The scope of research) ในการศึกษาวิจัยมีดังนี้.-
1. ขอบเขตด้านเนื้อหา (scope  and content)คือประเด็นการศึกษาวิเคราะห์สภาพทั่วไป ของการแต่งงานของสตรีชาวอีสานในจังหวัดอุบลราชธานี  สตรีชาวอีสาน พบกับฝรั่งและแต่งงานกับฝรั่ง ในลักษณะใดบ้าง ลักษณะการแต่งงานเกิดจากปัจจัยอะไรบ้าง เมื่อมีการแต่งงานแล้วผลกระทบจากการแต่งงานกับฝรั่งมีอย่างไรบ้าง ต่อวิถีความเป็นอยู่ของตนเอง  ของครอบครัว ของชุมชน ของสังคม เช่นลักษณะของบุตรที่เกิดมาจากการผสมผสานทางชาติพันธ์ข้ามเผ่าพันธุ์ปัญหาอุปสรรคและข้อเสนอแนะในการแต่งงานกับชาวต่างชาติของสตรีอีสาน กรณีศึกษาจังหวัดอุบลราชธานี 
2. ขอบเขตในระดับชุมชน (the community level) โดยใช้ชุมชนในเขต จังหวัดอุบลราชธานี โดยเลือกจากอำเภอที่มีการแต่งงานข้ามวัฒนธรรมมากที่สุดในจังหวัดอุบลราชธานี คืออำเภอตระการพืชผล โดยมีองค์การบริหารส่วนตำบล 3 แห่งที่มีคู่แต่งงานข้ามวัฒนธรรมมากที่สุดคือองค์การบริหารส่วนตำบลไหล่ทุ่ง องค์การบริหารส่วนตำบลนาสะไม และองค์การบริหารส่วนตำบลคอนสาย โดยมีกิจกรรมขั้นตอนการวิจัย 5 ขั้นตอนคือ 1.ประสานและสำรวจชุมชนในองค์การบริหารส่วนตำบลเบื้องต้น 2.เปิดศักยภาพชุมชนวิจัยและการประชุมเชิงปฏิบัติการถอดบทเรียนผ่านประสบการณ์เบื้องต้น 3.จัดประชุมสนทนากลุ่ม(Focus Group Discussion) เพื่อถอดบทเรียนเชิงลึก 4.สัมภาษณ์เชิงลึกครอบครัวและคู่สมรสที่แต่งงานข้ามวัฒนธรรม 5.รวบรวมทุกกิจกรรม แล้วนำมาวิเคราะห์ และ รายงานวิจัยเชิงพรรณนาวิเคราะห์ 6.เขียนรายงานวิจัยฉบับสมบูรณ์ โดยใช้กิจกรรมในการศึกษาวิจัยครั้งนี้โดยการประชุมเชิงปฏิบัติการ (Work shop ) ถอดองค์ความรู้ ประชุมสนทนากลุ่มย่อย (Focus Group Discussion) สรุปบทเรียน โดยการสัมภาษณ์เชิงลึก การสังเกตการณ์ และใช้เครื่องมือเก็บข้อมูล คือ.-ประเด็นการสัมภาษณ์ กล้องถ่ายภาพ เครื่องบันทึกเสียง รวบรวมข้อมูลวิเคราะห์และรายงานผลการวิจัย 
3. ขอบเขตด้านระยะเวลา (the time limits) ในการทำการวิจัย  12  เดือน โดยเริ่มตั้งแต่วันที่ 1 ตุลาคม 2555 – 30 กันยายน 2556 
ประโยชน์ที่คาดว่าจะได้รับ (Benefits expected to be derived from the research.) 
1. ทำให้ทราบสถานการณ์ทั่วไปของการแต่งงานข้ามวัฒนธรรมในจังหวัดอุบลราชธานีกรณีศึกษาในจังหวัดอุบลราชธานี 
2. ทำให้ทราบลักษณะของการแต่งงานวัฒนธรรมในจังหวัดอุบลราชธานีจังหวัดอุบลราชธานี 
3. ทำให้ทราบผลกระทบของการแต่งงานวัฒนธรรมในจังหวัดอุบลราชธานีต่อวิถีการดำเนินชีวิตทั่วไปเปลี่ยนแปลงไปอย่างไร
4. ทำให้ทราบปัญหาอุปสรรคและแนวทางการแก้ไขปัญหาของการแต่งงานวัฒนธรรมในจังหวัดอุบลราชธานีในจังหวัดอุบลราชธานีจังหวัดอุบลราชธานี 
5. ทำให้ทราบแนวทางให้การคุ้มครองและหลักประกันของสตรีอีสานที่แต่งงานกับชาวต่างชาติในจังหวัดอุบลราชธานี     
6. เป็นข้อมูลสารสนเทศทางการพัฒนาสังคมและความมั่นคงของมนุษย์ ด้านสตรีและสถาบันครอบครัวในจังหวัดอุบลราชธานี
นิยามศัพท์เฉพาะ (Definition)
การแต่งงาน (Marriage) หมายถึง ชายและหญิงที่ตกลงใจกันในการอยู่ร่วมกันฉันท์อย่างเปิดเผยเป็นสามี ภรรยา ร่วมทุกข์ร่วมสุขกันโดยมีความรักความผูกพันที่ดีต่อกันทั้งทางด้านจิตใจ เศรษฐกิจ สังคมและเป็นหุ้นส่วนชีวิตกันและกัน
ลักษณะของการแต่งงาน (The marriage) หมายถึง ลักษณะของการแต่งงานข้ามวัฒนธรรมของหญิงและชาย ในกลุ่มที่แตกต่างกันไปทางเชื้อชาติ สัญชาติ ศาสนา สีผิวและเพศ
สาเหตุของการแต่งงานข้ามวัฒนธรรม (the marriage) ความเป็นมาของการเข้าสู่เส้นทางการแต่งงานข้ามวัฒนธรรมของหญิงชายที่แต่งงานกับชาวต่างสัญชาติเชื้อชาติ ศาสนา สี ผิวและเพศ
ผลกระทบจากการแต่งงาน (The effect of marriage) หมายถึง ผลที่ได้รับจากการแต่งงานข้ามวัฒนธรรมระหว่างชาย และหญิงที่มีความแตกต่างกันด้านสัญชาติ เชื้อชาติ ศาสนา สี ผิว ที่มีต่อตนเอง ครอบครัว ชุมชน สังคม อย่างไรทั้งในเชิงบวกและเชิงลบ
การแต่งงานข้ามวัฒนธรรม (Cross-cultural marriage) หมายถึง สัมพันธภาพทางการสมรสระหว่างหญิงกับชายที่มีความแตกต่างกันด้านสัญชาติ เชื้อชาติศาสนา สี ผิว โดยตกลงอยู่ร่วมกันฉันท์สามี ภรรยากันมีความรักความเอื้ออาทรต่อกันอย่างเปิดเผย ในอำเภอตระการพืชผล จังหวัดอุบลราชธานี
ผลกระทบจากการแต่งงานข้ามวัฒนธรรม (Impact of cross-cultural marriage) หมายถึง ผลที่ได้รับจากสัมพันธภาพของการสมรสระหว่างหญิงกับชายที่มีสัญชาติเชื้อชาติศาสนา สี ผิว ที่แตกต่างและกลุ่มที่คล้ายคลึงกันในจังหวัดอุบลราชธานี ที่มีต่อครอบครัว ตนเอง ชุมชน สังคม ทั้งด้านลบและด้านบวกกรอบแนวทางในการวิจัย
เรื่อง “ผลกระทบจากการแต่งงานข้ามวัฒนธรรมในจังหวัดอุบลราชธานี : กรณีศึกษาชุมชนในองค์การบริหารส่วนตำบลคอนสายองค์การบริหารส่วนตำบลไหล่ทุ่งและองค์การบริหารส่วนตำบลนาสะไม อำเภอตระการพืชผล จังหวัดอุบลราชธานี” 
 (
ผลกระทบจากการแต่งงานข้ามวัฒนธรรมของชาวอีสาน
1.ผลกระทบต่อตนเอง
ด้านดี
- ทำให้มีฐานะเศรษฐกิจดี
- ได้เรียนรู้โลกกว้าง(ภาษา วัฒนธรรม ขนบธรรมเนียม ประเพณี )
 - ผสมกลมกลืนทางเชื้อชาติและวัฒนธรรม
  
เช่นบุตร ธิดา
-
ต่อสิทธิมนุษย์ชน
ด้านไม่ดี
-ถูกหลอกลวง
2.ต่อครอบครัวอย่างไร
ด้านดี
- ครอบครัวมีฐานะทางสังคมดี
- สมาชิกในครอบครัวบางคนได้รับโอกาสที่ดีในชีวิต
-วิถีการดำเนินชีวิตเปลี่ยนแปลงไป
-วิถีการดำเนินชีวิตของครอบครัวดีขึ้น
ด้านไม่ดี
- 
เกิดการเปลี่ยนแปลงด้านกรรมสิทธ์ในทรัพย์สิน 
- 
วิถีชีวิตครอบครัวเปลี่ยนแปลงไปอย่างไร
3.ต่อชุมชนอย่างไร
 
ด้านดี
 - ชุมชนมีมูลค่าเพิ่มทางสังคม
- เกิดการเปลี่ยนแปลงทาง 
   ภูมิทัศน์ของชุมชน
  -วัฒนธรรมชุมชน
 -ค่านิยมการศึกษา การเรียนรู้
- ขนบธรรมเนียมประเพณี ความเชื่อของชุมชน
ด้านไม่ดี
อย่างไรบ้าง
4.ต่อสังคมอย่างไร
ด้านดีและไม่ดีอย่างไรบ้าง
) (
   
ลักษณะการแต่งงานข้ามวัฒนธรรมของชาวอีสาน
- มีการสมรสตามประเพณีท้องถิ่นของฝายหญิง
- มีการสมรสตามประเพณีท้องถิ่นของฝายชาย
- การจดทะเบียนสมรส
 
)                                                                                                                                                    
 (
ปัญหาและอุปสรรค
ในการแต่งงานข้ามวัฒนธรรม
ก่อนแต่งงาน
ความคิด ความเชื่อ การศึกษา รายได้ 
หลังการแต่งงาน
บางคนถูกหลอกลวง
ความกดดันการปรับตัว
ความแตกต่างทางสังคมและวัฒนธรรม
)                                                                                                                                          
                                                                                                                                            
                                                                                                                                    
                                                                                                                                           

                                                                                                                        
 (
สาเหตุการแต่งงานข้ามวัฒนธรรมของชาวอีสานในจังหวัดอุบลฯ
1.ปัจจัยด้านบุคคล
 - ความเชื่อ
 - โอกาส
 - ค่านิยม
 - ความผิดหวัง
2.ปัจจัยด้านสังคมและสิ่งแวดล้อม
                  
- ค่านิยมของคนในชุมชน
- การชักนำของผู้อื่น
- การเอาตัวอย่าง
) (
สาเหตุการแต่งงานข้ามวัฒนธรรมของชาวอีสานในจังหวัดอุบลฯ
1.ปัจจัยด้านบุคคล
 - ความเชื่อ
 - โอกาส
 - ค่านิยม
 - ความผิดหวัง
2.ปัจจัยด้านสังคมและสิ่งแวดล้อม
                  
- ค่านิยมของคนในชุมชน
- การชักนำของผู้อื่น
- การเอาตัวอย่าง
)                                                                                                                                              
                  
                             


 (
แนวทางป้องกันและ
ข้อเสนอแนะจากการแต่งงานข้ามวัฒนธรรม
- 
การให้ความคุ้มครองและหลักประกันสตรีที
่
ต่างงานข้ามวัฒนธรรม
)








             
